Diari Oficial de la Generalitat Valenciana


Sumari del DOGV 5983, del 27-03-2009 (2009/3371)

RESOLUCIÓ de 24 de març de 2009, de la presidenta de l'Institut de la Petita i Mitjana Indústria de la Generalitat Valenciana (IMPIVA), per la qual s'amplia el termini de presentació de sol·licituds de la convocatòria del II Pla de Competitivitat de l'Empresa Valenciana (PCEV) per a l'exercici 2009.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5983

Data del DOGV
:   27-03-2009

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2009/3371


Data del document
:   24-03-2009

Organisme emissor
:   Institut de la Petita i Mitjana Indústria de la Generalitat Valenciana (IMPIVA)

Tipus de document
:   Resolució

Anàlisi jurídica

 Descriptors 

:   * ajuda pública
    * suport econòmic
    * mitjana empresa
    * empresa industrial
    * innovació
    * societat sense fins de lucre
    * ampliació del mercat
    * formació en el lloc de treball
    * petita empresa
    * recerca i desenvolupament
    * disseny del producte
    * ajuda a les empreses
    * desenvolupament industrial
    * comercialització

RESOLUCIÓ de 24 de març de 2009, de la presidenta de l'Institut de la Petita i Mitjana Indústria de la Generalitat Valenciana (IMPIVA), per la qual s'amplia el termini de presentació de sol·licituds de la convocatòria del II Pla de Competitivitat de l'Empresa Valenciana (PCEV) per a l'exercici 2009. [2009/3371]  
Per Resolució de 28 de gener de 2009, de la presidenta de l'Institut de la Petita i Mitjana Indústria de la Generalitat Valenciana, IMPIVA (DOCV núm. 5962, de 25.02.2009), es convocaren les ajudes del II Pla de Competitivitat de l'Empresa Valenciana (PCEV) per a l'exercici 2009.  
L'article 6 de l'esmentada resolució, relatiu a la sol·licitud de l'ajuda, establix en l'apartat 3 que «el termini de presentació començarà el dia de la publicació de la present resolució en el Diari Oficial de la Comunitat Valenciana (DOCV) i finalitzarà transcorreguts 28 dies hàbils comptats a partir de l'endemà de la publicació en el DOCV. En tot cas, quan el dia concret de finalització del termini siga dissabte o inhàbil al municipi on residix la persona interessada o a la seu de l'IMPIVA, es considerarà inhàbil a tots els efectes, i es prorrogarà al primer dia hàbil següent».  
Vist l'informe del director general de l'IMPIVA, de data 23 de març de 2009, en el qual es proposa ampliar el termini de presentació de sol·licituds.  
Per això, i en virtut del que s'ha disposat en l'article 1.4 de l'Ordre de la Conselleria d'Empresa, Universitat i Ciència de 12 de desembre de 2006, sobre concessió d'ajudes per l'IMPIVA resolc:  
Ampliar el termini de presentació de sol·licituds de la convocatòria del II Pla de Competitivitat de l'Empresa Valenciana (PCEV) per a l'exercici 2009 fins a 38 dies hàbils, comptats a partir de l'endemà de la publicació en el Diari Oficial de la Comunitat Valenciana (DOCV núm. 5962, de 25.02.2009).  
València, 24 de març de 2009.- La presidenta de l'IMPIVA: Belén Juste Picón.